Geen vullisverwydering in Jhb op Kersdag niePikitup (Argieffoto) Stakende Pikitup-werkers het hul staking opgehef, maar gaan nie op Kersdag vullis verwyder in Johannesburg nie. Die stad Johannesburg het Donderdag ŉ verklaring uitgereik om te bevestig dat ŉ ooreenkoms Woensdag onderteken is wat die staking tot ŉ einde bring. Die South African Municipal Workers Union (Samwu) en Pikitup het ŉ ooreenkoms bereik. Die werkers ontvang ŉ verligting van R1 000. Pikitup-werkers het op 23 November weer begin staak, skaars drie weke na ŉ ooreenkoms met die werkgewer gesluit is, nadat Jacob Mamabolo, Gautengse LUR van menslike nedersettings en samewerkende regering, ingetree het. Die werkers het salarisverhogings van R6 000 tot R10 000 geëis en daarop aangedring dat die maatskappy salarisongelykhede moet ondersoek. Hulle het ook geëis dat die besturende direkteur, Amanda Nair, moet bedank. Lees alle vorige berigte oor Pikitup op Maroela Media.